ΚΑΝΟΝΙΣΜΟΣ (ΕΚ) αριθ. 3145/94 ΤΗΣ ΕΠΙΤΡΟΠΗΣ της 21ης Δεκεμβρίου 1994 για τροποποίηση του κανονισμού (ΕΚ) αριθ. 2865/94 περί θεσπίσεως εκτάκτων μέτρων στηρίξεως της αγοράς στον τομέα του χοιρείου κρέατος στο Βέλγιο

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2) και ιδίως το άρθρο 20,

Εκτιμώντας:

ότι, λόγω της εμφανίσεως της κλασικής πανώλης των χοίρων σε ορισμένες περιοχές παραγωγής του Βελγίου, έχουν θεσπιστεί γι' αυτό το κράτος μέλος έκτακτα μέτρα στηρίξεως της αγοράς του χοιρείου κρέατος με τον κανονισμό (ΕΚ) αριθ. 2865/94 της Επιτροπής (3)-

ότι, κατά τις τέσσερις πρώτες εβδομάδες της εφαρμογής των μέτρων στηρίξεως, η αγορά των χοίρων παχύνσεως βασίστηκε στους βαρείς χοίρους- ότι είναι τώρα σκόπιμο να μειωθεί το μέσο βάρος των επιλέξιμων χοίρων και να καθορισθεί, για τις διάφορες κατηγορίες βάρους, μια αντίστοιχη τιμή αγοράς-

ότι, επειδή συνεχίζονται οι κτηνιατρικοί και εμπορικοί περιορισμοί πρέπει να συμπεριληφθούν τα θηλυκά που πρέπει να απομακρυνθούν στο καθεστώς αγοράς που προβλέπεται από τον κανονισμό (ΕΚ) αριθ. 2865/94- ότι η τροποποίηση αυτή θα έπρεπε να εφαρμοστεί από τις 13 Δεκεμβρίου 1994 για να μειωθούν οι οικονομικές απώλειες των εν λόγω παραγωγών-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2865/94 τροποποιείται ως εξής:

1. Το άρθρο 1 αντικαθίσταται από το ακόλουθο κείμενο:

"Άρθρο 1

1. Από τις 25 Οκτωβρίου 1994, ο βελγικός οργανισμός παρεμβάσεως, σύμφωνα με τις ανάγκες που απορρέουν από την κτηνιατρική και υγειονομική κατάσταση, αγοράζει, χοιρίδια που υπάγονται στον κωδικό ΣΟ 0103 91 10 βάρους ίσου ή μεγαλύτερου από 8 χιλιόγραμμα κατά μέσο όρο ανά παρτίδα.

2. Από τις 14 Νοεμβρίου 1994, ο βελγικός οργανισμός παρεμβάσεως, σύμφωνα με τις ανάγκες που απορρέουν από την κτηνιατρική και υγειονομική κατάσταση, αγοράζει ζωντανούς χοίρους παχύνσεως που υπάγονται στον κωδικό ΣΟ 0103 91 19 βάρους ίσου ή μεγαλύτερου από 100 χιλιόγραμμα κατά μέσο όρο ανά παρτίδα.

3. Από τις 13 Δεκεμβρίου 1994, ο βελγικός οργανισμός παρεμβάσεως, σύμφωνα με τις ανάγκες που απορρέουν από την κτηνιατρική και υγειονομική κατάσταση, αγοράζει θηλυκά προς απομάκρυνση που υπάγονται στον κωδικό ΣΟ 0103 92 11 βάρους ίσου ή μεγαλύτερου από 160 χιλιόγραμμα κατά μέσο όρο ανά παρτίδα.

4. Η αγορά των πρώτων 35 000 ζωντανών χοίρων παχύνσεως και θηλυκών προς απομάκρυνση και των πρώτων 38 500 χοιριδίων καλύπτεται από τον προϋπολογισμό της Κοινότητας.

5. Επιτρέπεται στο Βέλγιο να αγοράσει συμπληρωματικά, με δικές του δαπάνες και με τους όρους που προβλέπονται από τον παρόντα κανονισμό, 15 000 ζωντανούς χοίρους παχύνσεως και θηλυκά προς απομάκρυνση και 16 500 χοιρίδια."

2. Το άρθρο 2 αντικαθίσταται από το ακόλουθο κείμενο:

"Άρθρο 2

1. Μπορούν να αγοραστούν ζωντανοί χοίροι παχύνσεως θηλυκά προς απομάκρυνση και χοιρίδια που έχουν εκτραφεί σε ζώνες ου αναφέρονται στο παράρτημα του παρόντος κανονισμού, εφόσον οι κτηνιατρικές διατάξεις που προβλέπονται από τις βελγικές αρχές εξακολουθούν να ισχύουν στις ζώνες αυτές την ημέρα αγοράς των ζώων.

2. Μπορούν να αγοραστούν θηλυκά που πρόκειται να απομακρυνθούν σύμφωνα με το συνήθως χρησιμοποιούμενο ρυθμό."

3. Το άρθρο 4 τροποποιείται ως εξής:

α) η παράγραφος 1 αντικαθίσταται από το ακόλουθο κείμενο:

"1. Η τιμή αγοράς στην εκμετάλλευση για τους χοίρους παχύνσεως ανέρχεται σε:

- 86 Ecu ανά 100 χιλιόγραμμα σφαγμένου βάρους για τους χοίρους παχύνσεως μέσου βάρους ανά παρτίδα ίσου ή ανωτέρου από 95 χιλιόγραμμα αλλά κατωτέρου από 100 χιλιόγραμμα,

- 102 Ecu ανά 100 χιλιόγραμμα σφαγμένου βάρους για τους χοίρους παχύνσεως μέσου βάρους ανά παρτίδα ίσου ή ανωτέρου από 100 χιλιόγραμμα αλλά κατωτέρου από 130 χιλιόγραμμα,

- 92 Ecu ανά 100 χιλιόγραμμα σφαγμένου βάρους για τους χοίρους παχύνσεως μέσου βάρους ανά παρτίδα ίσου ή ανωτέρου από 130 χιλιόγραμμα.

Η τιμή αγοράς πολλαπλασιάζεται με το συντελεστή 0,81."-

β) προστίθεται η ακόλουθη νέα παράγραφος 3:

"3. Η τιμή αγοράς στην εκμετάλλευση για τα θηλυκά προς απομάκρυνση ανέρχεται σε 78 Ecu ανά 100 χιλιόγραμμα σφαγμένου βάρους για τα θηλυκά προς απομάκρυνση μέσου βάρους ανά παρτίδα ίσου ή ανώτερου από 160 χιλιόγραμμα.

Η τιμή αγοράς πολλαπλασιάζεται με το συντελεστή 0,78."

4. Στο άρθρο 6, προστίθεται η ακόλουθη περίπτωση:

"- αριθμός και συνολικό βάρος των θηλυκών προς απομάκρυνση που αγοράστηκαν."

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 13 Δεκεμβρίου 1994, εκτός από τις διατάξεις που προβλέπονται στο άρθρο 1 παράγραφος 2 του κανονισμού (ΕΚ) αριθ. 2865/94 όπως τροποποιήθηκε από τον παρόντα κανονισμό, και τις διατάξεις που προβλέπονται στο άρθρο 1 σημείο 3 στοιχείο α) του παρόντος κανονισμού.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Δεκεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 129 της 11. 5. 1989, σ. 12.

(3) ΕΕ αριθ. L 303 της 26. 11. 1994, σ. 25.